CELEX: 32017D0947
Language: el
Date: 2017-05-18 00:00:00
Title: Εκτελεστική απόφαση (ΕΕ) 2017/947 του Συμβουλίου, της 18ης Μαΐου 2017, για την αυτοματοποιημένη ανταλλαγή δεδομένων σχετικά με τις άδειες κυκλοφορίας οχημάτων στη Φινλανδία, τη Σλοβενία, τη Ρουμανία, την Πολωνία, τη Σουηδία, τη Λιθουανία, τη Βουλγαρία, τη Σλοβακία και την Ουγγαρία και την αντικατάσταση των αποφάσεων 2010/559/ΕΕ, 2011/387/ΕΕ, 2011/547/ΕΕ, 2012/236/ΕΕ, 2012/664/ΕΕ, 2012/713/ΕΕ, 2013/230/ΕΕ, 2013/692/ΕΕ και 2014/264/ΕΕ

2.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 142/97
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/947 ΤΟΥ ΣΥΜΒΟΥΛΊΟΥ
   της 18ης Μαΐου 2017
   για την αυτοματοποιημένη ανταλλαγή δεδομένων σχετικά με τις άδειες κυκλοφορίας οχημάτων στη Φινλανδία, τη Σλοβενία, τη Ρουμανία, την Πολωνία, τη Σουηδία, τη Λιθουανία, τη Βουλγαρία, τη Σλοβακία και την Ουγγαρία και την αντικατάσταση των αποφάσεων 2010/559/ΕΕ, 2011/387/ΕΕ, 2011/547/ΕΕ, 2012/236/ΕΕ, 2012/664/ΕΕ, 2012/713/ΕΕ, 2013/230/ΕΕ, 2013/692/ΕΕ και 2014/264/ΕΕ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (1), και ιδίως το άρθρο 33,
   Έχοντας υπόψη τη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 25 παράγραφος 2 της απόφασης 2008/615/ΔΕΥ, η παροχή δεδομένων προσωπικού χαρακτήρα που προβλέπεται σε αυτή δεν μπορεί να πραγματοποιηθεί προτού μεταφερθούν στο εθνικό δίκαιο των σχετικών κρατών μελών οι γενικές διατάξεις του κεφαλαίου 6 της ίδιας απόφασης σχετικά με την προστασία δεδομένων.
            
         
               (2)
            
            
               Το άρθρο 20 της απόφασης 2008/616/ΔΕΥ του Συμβουλίου (3) προβλέπει ότι η εξακρίβωση της εκπλήρωσης του όρου που αναφέρεται στην αιτιολογική σκέψη 1 όσον αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ πρέπει να γίνεται με βάση έκθεση αξιολόγησης στηριζόμενη σε ερωτηματολόγιο, επίσκεψη αξιολόγησης και πιλοτική εφαρμογή.
            
         
               (3)
            
            
               Οι γενικές εκθέσεις αξιολόγησης, όπου συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής όσον αφορά τις άδειες κυκλοφορίας οχημάτων στη Φινλανδία, τη Σλοβενία, τη Ρουμανία, την Πολωνία, τη Σουηδία, τη Λιθουανία, τη Βουλγαρία, τη Σλοβακία και την Ουγγαρία έχουν υποβληθεί στο Συμβούλιο.
            
         
               (4)
            
            
               Με την έκδοση της απόφασής του 2010/559/ΕΕ (4), το Συμβούλιο κατέληξε στο συμπέρασμα ότι η Φινλανδία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από τις 13 Σεπτεμβρίου 2010· κατέληξε επίσης στο συμπέρασμα ότι η έκθεση αξιολόγησης εγκρίθηκε σύμφωνα με το άρθρο 25 παράγραφος 2 της απόφασης 2008/615/ΔΕΥ.
            
         
               (5)
            
            
               Με την έκδοση της απόφασής του 2011/387/ΕΕ (5), το Συμβούλιο κατέληξε στο συμπέρασμα ότι η Σλοβενία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από τις 28 Ιουνίου 2011· κατέληξε επίσης στο συμπέρασμα ότι η έκθεση αξιολόγησης εγκρίθηκε σύμφωνα με το άρθρο 25 παράγραφος 2 της απόφασης 2008/615/ΔΕΥ.
            
         
               (6)
            
            
               Με την έκδοση της απόφασής του 2011/547/ΕΕ (6), το Συμβούλιο κατέληξε στο συμπέρασμα ότι η Ρουμανία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από τις 12 Σεπτεμβρίου 2011· κατέληξε επίσης στο συμπέρασμα ότι η έκθεση αξιολόγησης εγκρίθηκε σύμφωνα με το άρθρο 25 παράγραφος 2 της απόφασης 2008/615/ΔΕΥ.
            
         
               (7)
            
            
               Με την έκδοση της απόφασής του 2012/236/ΕΕ (7), το Συμβούλιο κατέληξε στο συμπέρασμα ότι η Πολωνία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από τις 26 Απριλίου 2012· κατέληξε επίσης στο συμπέρασμα ότι η έκθεση αξιολόγησης εγκρίθηκε σύμφωνα με το άρθρο 25 παράγραφος 2 της απόφασης 2008/615/ΔΕΥ.
            
         
               (8)
            
            
               Με την έκδοση της απόφασής του 2012/664/ΕΕ (8), το Συμβούλιο κατέληξε στο συμπέρασμα ότι η Σουηδία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από τις 25 Οκτωβρίου 2012· κατέληξε επίσης στο συμπέρασμα ότι η έκθεση αξιολόγησης εγκρίθηκε σύμφωνα με το άρθρο 25 παράγραφος 2 της απόφασης 2008/615/ΔΕΥ.
            
         
               (9)
            
            
               Με την έκδοση της απόφασής του 2012/713/ΕΕ (9), το Συμβούλιο κατέληξε στο συμπέρασμα ότι η Λιθουανία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από τις 13 Νοεμβρίου 2012· κατέληξε επίσης στο συμπέρασμα ότι η έκθεση αξιολόγησης εγκρίθηκε σύμφωνα με το άρθρο 25 παράγραφος 2 της απόφασης 2008/615/ΔΕΥ.
            
         
               (10)
            
            
               Με την έκδοση της απόφασής του 2013/230/ΕΕ (10), το Συμβούλιο κατέληξε στο συμπέρασμα ότι η Βουλγαρία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από τις 14 Μαΐου 2013· κατέληξε επίσης στο συμπέρασμα ότι η έκθεση αξιολόγησης εγκρίθηκε σύμφωνα με το άρθρο 25 παράγραφος 2 της απόφασης 2008/615/ΔΕΥ.
            
         
               (11)
            
            
               Με την έκδοση της απόφασής του 2013/692/ΕΕ (11), το Συμβούλιο κατέληξε στο συμπέρασμα ότι η Σλοβακία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από τις 19 Νοεμβρίου 2013· κατέληξε επίσης στο συμπέρασμα ότι η έκθεση αξιολόγησης εγκρίθηκε σύμφωνα με το άρθρο 25 παράγραφος 2 της απόφασης 2008/615/ΔΕΥ.
            
         
               (12)
            
            
               Με την έκδοση της απόφασής του 2014/264/ΕΕ (12), το Συμβούλιο κατέληξε στο συμπέρασμα ότι η Ουγγαρία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από τις 6 Μαΐου 2014· κατέληξε επίσης στο συμπέρασμα ότι η έκθεση αξιολόγησης εγκρίθηκε σύμφωνα με το άρθρο 25 παράγραφος 2 της απόφασης 2008/615/ΔΕΥ.
            
         
               (13)
            
            
               Με την απόφασή του της 22ας Σεπτεμβρίου 2016 στις συνεκδικασθείσες υποθέσεις C-14/15 και C-116/15, το Δικαστήριο της Ευρωπαϊκής Ένωσης έκρινε ότι το άρθρο 25 παράγραφος 2 της απόφασης 2008/615/ΔΕΥ θεσπίζει παράνομα απαίτηση ομοφωνίας για τη λήψη μέτρων που είναι αναγκαία για την εφαρμογή της εν λόγω απόφασης. Οι αποφάσεις 2010/559/ΕΕ, 2011/387/ΕΕ, 2011/547/ΕΕ, 2012/236/ΕΕ, 2012/664/ΕΕ, 2012/713/ΕΕ, 2013/230/ΕΕ, 2013/692/ΕΕ και 2014/264/ΕΕ εκδόθηκαν με βάση το άρθρο 25 παράγραφος 2 της απόφασης 2008/615/ΔΕΥ και συνεπώς πάσχουν από διαδικαστικό ελάττωμα.
            
         
               (14)
            
            
               Με σκοπό να διασφαλιστεί η ασφάλεια δικαίου της λήψης και της παροχής προσωπικών δεδομένων δυνάμει της απόφασης 2008/615/ΔΕΥ έναντι των κρατών μελών τα οποία αφορούν οι αποφάσεις 2010/559/ΕΕ, 2011/387/ΕΕ, 2011/547/ΕΕ, 2012/236/ΕΕ, 2012/664/ΕΕ, 2012/713/ΕΕ, 2013/230/ΕΕ, 2013/692/ΕΕ και 2014/264/ΕΕ, οι εν λόγω αποφάσεις θα πρέπει να αντικατασταθούν από την παρούσα απόφαση.
            
         
               (15)
            
            
               Με σκοπό να διασφαλιστεί η συνέχεια της λήψης και της παροχής προσωπικών δεδομένων δυνάμει του άρθρου 12 της απόφασης 2008/615/ΔΕΥ, οι αποφάσεις 2010/559/ΕΕ, 2011/387/ΕΕ, 2011/547/ΕΕ, 2012/236/ΕΕ, 2012/664/ΕΕ, 2012/713/ΕΕ, 2013/230/ΕΕ, 2013/692/ΕΕ και 2014/264/ΕΕ παύουν να παράγουν αποτελέσματα από την ημερομηνία έναρξης ισχύος της παρούσας απόφασης.
            
         
               (16)
            
            
               Για τον ίδιο λόγο, η έναρξη της ισχύος της παρούσας απόφασης δεν επηρεάζει την εγκυρότητα της αυτοματοποιημένης ανταλλαγής δεδομένων που έχει διεξαχθεί από τα κράτη μέλη βάσει των αποφάσεων 2010/559/ΕΕ, 2011/387/ΕΕ, 2011/547/ΕΕ, 2012/236/ΕΕ, 2012/664/ΕΕ, 2012/713/ΕΕ, 2013/230/ΕΕ, 2013/692/ΕΕ και 2014/264/ΕΕ.
            
         
               (17)
            
            
               Επιπλέον, τα κράτη μέλη που απέκτησαν προσωπικά δεδομένα δυνάμει των αποφάσεων 2010/559/ΕΕ, 2011/387/ΕΕ, 2011/547/ΕΕ, 2012/236/ΕΕ, 2012/664/ΕΕ, 2012/713/ΕΕ, 2013/230/ΕΕ, 2013/692/ΕΕ και 2014/264/ΕΕ θα συνεχίσουν να δικαιούνται να επεξεργαστούν περαιτέρω τα δεδομένα αυτά σε εθνικό επίπεδο ή μεταξύ κρατών μελών για τους σκοπούς του άρθρου 26 της απόφασης 2008/615/ΔΕΥ.
            
         
               (18)
            
            
               Το άρθρο 33 της απόφασης 2008/615/ΔΕΥ αναθέτει στο Συμβούλιο εκτελεστικές αρμοδιότητες ενόψει της έκδοσης μέτρων που είναι απαραίτητα για την εφαρμογή της εν λόγω απόφασης, ιδίως όσον αφορά τη λήψη και παροχή προσωπικών δεδομένων που προβλέπονται στη συγκεκριμένη απόφαση. Δεδομένου ότι πληρούνται οι όροι για την ενεργοποίηση της άσκησης των εν λόγω εκτελεστικών αρμοδιοτήτων και ότι η σχετική διαδικασία έχει ακολουθηθεί, θα πρέπει να εκδοθεί εκτελεστική απόφαση για την αυτοματοποιημένη ανταλλαγή δεδομένων σχετικά με τις άδειες κυκλοφορίας οχημάτων όσον αφορά τη Φινλανδία, τη Σλοβενία, τη Ρουμανία, την Πολωνία, τη Σουηδία, τη Λιθουανία, τη Βουλγαρία, τη Σλοβακία και την Ουγγαρία, προκειμένου να επιτραπεί στα εν λόγω κράτη μέλη να συνεχίζουν να λαμβάνουν και να παρέχουν προσωπικά δεδομένα δυνάμει του άρθρου 12 της απόφασης 2008/615/ΔΕΥ.
            
         
               (19)
            
            
               Η Δανία δεσμεύεται από την απόφαση 2008/615/ΔΕΥ και, ως εκ τούτου, συμμετέχει στην έκδοση και την εφαρμογή της παρούσας απόφασης, με την οποία εφαρμόζεται η απόφαση 2008/615/ΔΕΥ.
            
         
               (20)
            
            
               Το Ηνωμένο Βασίλειο και η Ιρλανδία δεσμεύονται από την απόφαση 2008/615/ΔΕΥ και, ως εκ τούτου, συμμετέχουν στην έκδοση και την εφαρμογή της παρούσας απόφασης, με την οποία εφαρμόζεται η απόφαση 2008/615/ΔΕΥ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τον σκοπό της αυτοματοποιημένης αναζήτησης δεδομένων σχετικά με τις άδειες κυκλοφορίας οχημάτων (ΑΚΟ), η Φινλανδία, η Σλοβενία, η Ρουμανία, η Πολωνία, η Σουηδία, η Λιθουανία, η Βουλγαρία, η Σλοβακία και η Ουγγαρία θα συνεχίσουν να δικαιούνται να λαμβάνουν και να παρέχουν δεδομένα προσωπικού χαρακτήρα σύμφωνα με το άρθρο 12 της απόφασης 2008/615/ΔΕΥ.
   Άρθρο 2
   1.   Οι αποφάσεις 2010/559/ΕΕ, 2011/387/ΕΕ, 2011/547/ΕΕ, 2012/236/ΕΕ, 2012/664/ΕΕ, 2012/713/ΕΕ, 2013/230/ΕΕ, 2013/692/ΕΕ και 2014/264/ΕΕ παύουν να παράγουν αποτελέσματα από την ημερομηνία έναρξης ισχύος της παρούσας απόφασης, χωρίς να επηρεάζεται η εγκυρότητα της αυτοματοποιημένης ανταλλαγής δεδομένων που έχει διεξαχθεί δυνάμει των εν λόγω αποφάσεων από τα κράτη μέλη.
   2.   Τα κράτη μέλη που απέκτησαν προσωπικά δεδομένα δυνάμει των αποφάσεων που αναφέρονται στην παράγραφο 1 θα συνεχίσουν να δικαιούνται να επεξεργάζονται περαιτέρω τα δεδομένα αυτά σε εθνικό επίπεδο ή μεταξύ κρατών μελών για τους σκοπούς του άρθρου 26 της απόφασης 2008/615/ΔΕΥ.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Η παρούσα απόφαση εφαρμόζεται σύμφωνα με τις Συνθήκες.
   
      Βρυξέλλες, 18 Μαΐου 2017.
      
         
            Για το Συμβούλιο
         
         
            Ο Πρόεδρος
         
         C. ABELA
      
   
   
      (1)  ΕΕ L 210 της 6.8.2008, σ. 1.
   
      (2)  Γνώμη της 5ης Απριλίου 2017 (δεν έχει ακόμη δημοσιευθεί στην Επίσημη Εφημερίδα).
   
      (3)  Απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (ΕΕ L 210 της 6.8.2008, σ. 12).
   
      (4)  Απόφαση 2010/559/ΕΕ του Συμβουλίου, της 13ης Σεπτεμβρίου 2010, για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Φινλανδία (ΕΕ L 245 της 17.9.2010, σ. 34).
   
      (5)  Απόφαση 2011/387/ΕΕ του Συμβουλίου, της 28ης Ιουνίου 2011, για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Σλοβενία (ΕΕ L 173 της 1.7.2011, σ. 9).
   
      (6)  Απόφαση 2011/547/ΕΕ του Συμβουλίου, της 12ης Σεπτεμβρίου 2011, για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Ρουμανία (ΕΕ L 242 της 20.9.2011, σ. 8).
   
      (7)  Απόφαση 2012/236/ΕΕ του Συμβουλίου, της 26ης Απριλίου 2012, για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στην Πολωνία (ΕΕ L 118 της 3.5.2012, σ. 8).
   
      (8)  Απόφαση 2012/664/ΕΕ του Συμβουλίου, της 25ης Οκτωβρίου 2012, για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Σουηδία (ΕΕ L 299 της 27.10.2012, σ. 44).
   
      (9)  Απόφαση 2012/713/ΕΕ του Συμβουλίου, της 13ης Νοεμβρίου 2012, για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στην Λιθουανία (ΕΕ L 323 της 22.11.2012, σ. 17).
   
      (10)  Απόφαση 2013/230/ΕΕ του Συμβουλίου, της 14ης Μαΐου 2013, για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Βουλγαρία (ΕΕ L 138 της 24.5.2013, σ. 12).
   
      (11)  Απόφαση 2013/692/ΕΕ του Συμβουλίου, της 19ης Νοεμβρίου 2013, για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Σλοβακία (ΕΕ L 319 της 29.11.2013, σ. 7).
   
      (12)  Απόφαση 2014/264/ΕΕ του Συμβουλίου, της 6ης Μαΐου 2014, για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στην Ουγγαρία (ΕΕ L 137 της 12.5.2014, σ. 7).